 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipal Gjilan**

 **Gilan Belediyesi**

Na osnovu odredbi člana 12, stav 12.2, tačka (d) i člana 14, stav 1 Zakona br. 03/L-040 o lokalnoj samoupravi (Službeni list Republike Kosovo, br. 28/15. jun 2008), člana 14 stav 1 i 2, člana 21, stav 1, stav , tačka 1.1 Zakona. br. 06/L-092 O davanju na korišćenje i razmenu nepokretne imovine opštine (Službeni list Republike Kosovo br. 10/03. april 2019. godine), član 24. stav 1. Uredbe VRK-a br.09/2020 o odredjivanju procedura davanja na korišćenje i razmenu nepokretne imovine opštine, član 37. stav 1. tačka (1.3) Statuta Opštine Gnjilane (01.br.016-126211 od 06.11.2014. godine sa izmenama i dopunama Statuta 01.br.016-28448 od 22.03.2018.godine), Skupština opštine Gnjilane održana 11.03.2025, usvojila je sledeću:

**O D L U K U**

**O davanju na korišćenje nepokretne imovine opštine na period od 30 godina JU „Kadri Zeka“ u Gnjilanu za potrebe izgradnje Univerzitetskog kampusa**

1. **Odobrava se** predlog Gradonačelnika opštine 02/br.311 od 05.03.2025., za usvajanje Odluke o davanju na korišćenje nepokretne imovine opštine Javnom univerzitetu „Kadri Zeka“ za potrebe izgradnje Univerzitetskog kampusa kao i dozvole za korišćenje prostora u Srednjoj poljoptivrednoj školi.

2. Prema tački 1. ove odluke nepokretnoe imovine opštine koje će se dati na korišćenje su:

2.1 Katastarska jedinica: P-70403013-05450-3, katastarska zona Gnjilane, tip jedinice: parcela, zona: urbana, vrsta imovine: društvena svojina, površina **8327 m²,** vlasnik: Opština Gnjilane.

3. Predložena imovina se daje Javnom univerzitetu „Kadri Zeka“ u Gnjilanu radi pripreme dokumentacije tražene od strane MONT-a za prijavu na WBIF projekte (Western Balkans Investment Framevork – Fondovi za ulaganja u razvoj Zapadnog Balkana). MONT je, uz odobrenje Vlade, dao prioritet investicijama za izgradnju Kampusa javnog univerziteta "Kadri Zeka" u Gnjilanu.

4. Davanje ovih nekretnina na korišćenje je radi ostvarivanja javnog interesa: ulaganja u oblast javnog visokog obrazovanja, otvaranje novih radnih mesta, uticaj na povećanje privrednog razvoja opštine i uticaj na povećanje vrednosti imovine. Predložene nekretnine nisu u nikakvom vlasničkom sporu, oslobođene su obaveza prema trećim licima.

5. Predložene nekretnine se daju na korišćenje na duži rok od 30 godina bez naknade.

6. Za sprovođenje ove odluke zadužen je Gradonačelnik opštine, dok je za praćenje sprovođenja zadužen Predsedavajući Skupštine opštine Gnjilane.

7. Ova odluka stupa na snagu 15 dana od dana registracije u kancelariji za protokol MALS-a i objavljivanja na službenim jezicima na web stranici opštine.

**Br.01-16-19557/25 Skupština Opštine**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

**Gnjilane, 11.03.2025 /Kushtrim Kadriu/**

 **Predsedavajući Skupštine**